**Józef Michalik** (født 20. april 1941 i Zambrów i Den hviterussiske sosialistiske sovjetrepublikk det vil si i sovjetiskokkupert del av Polen) er en polsk prelat og katolsk emeritert erkebiskop av Przemyśl og tidligere formann for Den polske bispekonferanse.

Liv og virke
------------

### Prest

Józef Michalik studerte katolsk teologi ved Łomżas presteseminar. Den 23. mai 1964 ble han ordinert til prest av Czeslaw Falkowski, biskop av Łomża. Han studerte dogmatikk ved kardinal Stefan Wyszyński-universitetet i Warszawa og Det pavelige universitet Angelicum i Roma, der han tok doktorgrad i teologi i 1972.

I 1973 ble han visekansler for bispedømmet Łomża. 

I oktober 1985 ble han leder for ungdomsavdelingen ved Det pavelige råd for lekfolket i Roma.

### Biskop av Gorzów

Den 1. oktober 1986 utnevnte pave Johannes Paul II ham til biskop av Gorzów og bispeviet ham den 16. oktober 1986. Medkonsekratorer var kardinal Eduardo Francisco Pironio, president for Det pavelige råd for lekfolket, og kardinal Henryk Gulbinowicz, erkebiskop av Wroclaw. 

### Erkebiskop av Przemyśl

Den 17. april 1993 ble han utnevnt til erkebiskop av Przemyśl.

Fra 1990 og fremover har han dessuten vært konsultor for Det pavelige råd for lekfolket og medlem av Bispekongregasjonen. I 1999 ble Michalik nestleder for Den polske bispekonferanse og i 2004 dens leder; han etterfulgte kardinal Józef Glemp. Den 10. mars 2009 ble han gjenvalgt for en ny femårsperiode. Han har vært visepresident for*Council of European Bishops' Conferences* (CCEE) fra 30. september 2011.

Den 30. april 2016 innvilget pave Frans hans aldersbetingede avskjedssøknad.

I 2005 utarbeidet Michalik sammen med kardinal Karl Lehmann felleserklæringen fra de tyske og polske bispekonferanser i anledning 40-årsjubileet for brevvekslingen i 1965.

I striden om den polske forfatningsdomstolen støttet han det høyrekonservative regjeringspartiet *Lov og rettferdighet* og kritiserte opposisjonen skarpt.

Erkebiskop Michalik ble kritisert for uttalelser om barnemishandling i 2013: *«Vi hører ofte at denne upassende oppførselen oppstår når et barn leter etter kjærlighet,»* sa han ifølge det polske nyhetsbyrået PAP. Mange tilfeller av overgrep kan *«unngås med et sunt forhold mellom foreldre»*. Etter protester ba han om unnskyldning for denne uttalelsen.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio, O.P. (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Erkebiskop *Józef Michalik* (1941-) \*1986

Referanser
----------

1. ↑   Munzinger Personen, oppført som Jozef Michalik, Munzinger IBA 00000024880, besøkt 9. oktober 2017[Hentet fra Wikidata]
2. ↑  *CCEE: Erzbischof Peter Erdö als Vorsitzender bestätigt*, Radiovaticana, 1. oktober 2011
3. ↑  «Rinuncia dell’Arcivescovo di Przemyśl dei Latini (Polonia) e nomina del successore». *Tägliches Bulletin* **(italiensk)**. Presseamt des Heiligen Stuhls. 30. april 2016. Besøkt 30. april 2016.
4. ↑
5. ↑
6. ↑
7. ↑  catholic-hierarchy.org michalik, lest 5. juni 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** GND **·** LCCN **·** ISNI **·** SUDOC **·** Munzinger (iba)
 |